**Ministru kabineta noteikumu projekta “Grozījumi Ministru kabineta 2012.gada 9.oktobra noteikumos Nr.694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadības noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 15.panta 1. un 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekta “Grozījumi Ministru kabineta 2012.gada 9.oktobra noteikumos Nr.694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadības noteikumi” (turpmāk – noteikumu projekts) mērķis ir noteikt termiņu un nosacījumu projekta īstenošanas termiņa pagarināšanai atbilstoši donorvalstu (Norvēģija, Īslande, Lihtenšteina) lēmumam. Atbilstoši Eiropas Ekonomikas zonas finanšu instrumenta komitejas 2011.gada 13.janvārī apstiprināto noteikumu par Eiropas Ekonomikas zonas finanšu instrumenta ieviešanu 2009.—2014.gadā un Norvēģijas Ārlietu ministrijas 2011.gada 11.februārī apstiprināto noteikumu par Norvēģijas finanšu instrumenta ieviešanu 2009.—2014.gadā 7.14 panta 4.punktam izņēmuma gadījumā maksimālais projekta izdevumu attiecināmības periods ir pagarināms līdz 2017.gada 30.aprīlim.Finanšu instrumenta birojs (turpmāk – FIB) š.g. 26.maija vēstulē informēja Finanšu ministriju par iespēju pagarināt programmas projektu īstenošanas termiņu līdz 2017.gada 30.aprīlim tiem programmas līgumiem par projektu īstenošanu, kas noslēgti un par kuriem līdz š.g. 15.septembrim ir iesniegta informācija donorvalsts informācijas sistēmā. Ņemot vērā iepriekšminēto un pamatojoties uz programmu apsaimniekotāju iesniegumiem Eiropas Ekonomikas zonas finanšu instrumenta un Norvēģijas finanšu instrumenta (turpmāk - EEZ/Norvēģijas finanšu instruments) vadošā iestāde izvērtēja un iesniedza FIB projektu pagarinājumu pieteikumus atsevišķās EEZ/Norvēģijas finanšu instrumentu īstenotajās programmās. FIB ar š.g. 13.oktobra vēstuli informēja Finanšu ministriju, ka visiem EEZ/Norvēģijas finanšu instrumentu projektiem, kuriem tika pieprasīts pagarinājums, tas arī tika piešķirts, tādejādi atbalstot pagarināt projektu īstenošanas termiņu līdz 2017.gada 30.aprīlim.Līdz ar to, lai līdzfinansējuma saņēmēju projekta līgumos varētu tikt veikti attiecīgi grozījumi atbilstoši FIB norādēm, tad Ministru kabineta 2012.gada 9.oktobra noteikumos Nr.694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadības noteikumi” (turpmāk – Noteikumi) ir nepieciešami grozījumi.Pirmkārt, noteikumu projekts paredz papildināt Noteikumus ar jaunu punktu nosakot, programmas apsaimniekotājs vai aģentūra pagarina projekta īstenošanas termiņu atbilstoši donorvalstu lēmumam par attiecīgā projekta īstenošanas termiņa pagarināšanu, kas ir ne vēlāk kā līdz 2017.gada 30.aprīlim.Ņemot vērā augstākminēto programmu apsaimniekotājiem nebūs jāveic grozījumi programmu noteikumos attiecībā uz projekta īstenošanas termiņa pagarinājumiem. Līdz ar to, tiks nodrošināts, ka grozījumi projektu līgumos tiks noslēgti ātrāk un līdzfinansējuma saņēmēji varēs arī veikt nepieciešamos iepirkumus projekta ietvaros, lai nodrošinātu aktivitātes projekta pagarinātajā termiņā. Otrkārt, atbilstoši Eiropas Ekonomikas zonas finanšu instrumenta komitejas 2011.gada 13.janvārī apstiprināto noteikumu par Eiropas Ekonomikas zonas finanšu instrumenta ieviešanu 2009.—2014.gadā un Norvēģijas Ārlietu ministrijas 2011.gada 11.februārī apstiprināto noteikumu par Norvēģijas finanšu instrumenta ieviešanu 2009.—2014.gadā 5.12 panta 2.punkta 2014.gada jūlija grozījumiem un ņemot vērā, ka, pagarinot projektu īstenošanas termiņu tiek pagarināts arī programmas attiecināmības periods, maksimāli līdz 2017.gada 31.decembrim, tad noteikumu projekts paredz arī izmaiņas attiecībā uz programmas noslēguma pārskatu iesniegšanas termiņiem, lai varētu nodrošināt donorvalstu prasības. Tādejādi noteikumu projekts paredz papildināt Noteikumu 107.punktu ar apakšpunktu, kas paredz termiņu, t.i., 2018.gada 31.janvāris kādā programmas apsaimniekotājam un aģentūrai ir jāsagatavo un jāiesniedz sertifikācijas iestādē programmas noslēguma pārskats, ja projekta īstenošanas termiņš ir pagarināts atbilstoši donorvalstu lēmumam. Kā arī noteikumu projekts paredz papildināt Noteikumu 113.punktu ar apakšpunktu, kas nosaka termiņu, t.i., 2018.gada 28.februāris kādā sertifikācijas iestāde iesniedz FIB programmas noslēguma pārskatu, ja ir saņemts donorvalstu lēmums par projekta īstenošanas termiņa pagarināšanu.Kā arī noteikumu projekts paredz precizēt Noteikumu 110.punktu paredzot, ka sagatavojot programmas noslēguma pārskatu, administratīvo izdevumu, attiecināmo izdevumu un veikto maksājumu kopsavilkumu programmas apsaimniekotājs vai aģentūra iesniedz sertifikācijas iestādē līdz 2017.gada 10.maijam, bet, ja projekta īstenošanas termiņš ir pagarināts atbilstoši donorvalstu lēmumam līdz 2018.gada 10.janvārim.Papildus arī noteikumu projekts paredz pagarināt Noteikumu 107.4.apakšpuktā noteikto programmas noslēguma maksājumu pārskata iesniegšanas termiņu līdz 2017.gada 31.maijam un 113.4.apakšpunktā noteikto termiņu līdz 2017.gada 30.jūnijam.   |
| 3. | Projekta izstrādē iesaistītās institūcijas | Finanšu ministrija un Valsts kase |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Līdzfinansējuma saņēmēji, sertifikācijas iestāde, aģentūra un programmas apsaimniekotāji. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotos grozījumus Noteikumos, tiesiskais regulējums ļaus līdzfinansējuma saņēmējiem veikt projekta aktivitātes par vienu gadu ilgāk, tādējādi ļaujot izmantot pilnā apmēra projektam piešķirto finansējumu un efektīvi izmantot projektos radušos ietaupījumus, veicot papildu aktivitātes. Rezultātā tiks saglabātas projektos izveidotas darba vietas, tādejādi radot pozitīvu ietekmi uz tautsaimniecību.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Valsts kase kā sertifikācijas iestāde, programmu apsaimniekotāji un aģentūras. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projektam nav ietekmes uz pārvaldes funkcijām un institucionālo struktūru. |
| 3. | Cita informācija | Nav |

Anotācijas III, IV, V, VI sadaļa - MK noteikumu projekts šīs jomas neskar.

Finanšu ministrs J.Reirs

26.11.2015 12:44

833

E.Loseva,

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

juriskonsulte

67083888, evita.loseva@fm.gov.lv